Lav et referat af nedenstående tekst:

Tekst:
Droner udgør en stadig større risiko mod flytrafikken, og flere gange det seneste år har Aalborg Lufthavn måtte lukke luftrummet af samme årsag. Nu starter flere nordjyske myndigheder en kampagne for at fortælle, hvad man må, og hvad man ikke må med en drone. Det kan nemlig blive meget dyrt, hvis en drone går ind i en motor, og ødelægger den. - Hvis det sker for et F16 (jagerfly, red.), der kun har en motor, så mister vi et fly til adskillige hundrede millioner kroner på grund af en drone, der flyver, hvor den måske ikke må flyve, forklarer pilot hos Air Transport Wing Peter Hansen til TV2 Nord. Oplysning om regler Myndighederne oplever flere og flere ulovlige flyvninger med droner i nærheden af lufthavnen, men det problem skal en ny kampagne dæmme op for. Det er Flyvestation Aalborg og Nordjyllands Politi der står bag kampagnen, og tanken er, at klistermærker på dronekasser skal hjælpe nordjyderne med at overholde reglerne for at flyve med droner. - Jeg tror, det er de færreste, der er klar over, at der findes regler på området, siger Peter Hansen. Medmindre man har en særlig droneuddannelse, så er det forbudt at flyve i en radius af otte kilometer fra en lufthavn. Et spørgsmål om sikkerhed Det er sket flere gange det seneste år, at lufthavnen er blevet nødsaget til at lukke luftrummet på grund af ulovlig droneaktivitet. Ifølge Morten Valentin Jensen,  der er presseofficer hos Air Transport Wing på Flyvestation Aalborg, er hvert tilfælde ét tilfælde for meget. - Det er jo sikkerheden, der er på spil, og i sidste ende så kan det være et fly med besætning eller passagerer, som kommer i så store problemer, at det styrter ned, fortæller presseofficeren. I appen Droneluftrum kan man se på sin mobil, om man flyver et ulovligt sted, og på droneregler.dk, kan man læse, hvad man må og ikke må med en drone. Elgiganten bakker op Foreløbig er Elgiganten på Nytorv i Aalborg gået med i myndighedernes kampagne, og får gule klistermærker på alle deres droner. - Da det kom os for øre, at det var en negativ trend, vi var i gang med i forhold til anvendelse af de her droner, så vi straks muligheden for at hjælpe med at informere omkring de regler og retningslinier, der er, forklarer butikschef i Elgiganten på Nytorv i Aalborg Martin Hansen. Hercules pilot Peter Hansen har aldrig selv mødt en drone i luften under start og landing. Han håber heller ikke, han kommer til det. - Man kan jo forestille sig, man kommer kørende med 80 kilometer i timen på en vej og får et stenslag. Så ved man, hvor højt det kan lyde. Hvis man så kører fem gange så stærkt, og den sten vejer 250 gram, så kan man selv lave matematikken og se, at det faktisk kan gøre noget af en skade på en flyver, slutter pilot Peter Hansen. Flyvevåbnet har radarer der overvåger flyvestationen 24 timer i døgnet. De radarer opdager droner, og de kan afsløre, hvor de flyver og i hvilken højde. Herefter overdrager Flyvevåbnet sagen til Nordjyllands Politi.

Referat:
Nordjyske myndigheder vil oplyse borgere om regler for droneflyvning, så de kan komme nogle af de farlige flyvninger til livs.